## Metrovalencia facilita l’accés en tramvia a Fira València amb motiu de Profer 2024

*** El certamen que se celebra els dies 19 i 20 de setembre està dirigit als professionals del sector ferreter i industrial
* La freqüència de pas prevista durant els dos dies de certamen serà de 20 minuts entre les 6:00 i les 23:00 hores**

Metrovalencia oferix els dies 19 i 20 de setembre servicis especials en la línia 4 de tramvia en direcció a Fira València, amb l’objectiu de facilitar l’accés a les persones que acudisquen a Profer 2024. Este certamen està dirigit als professionals del sector ferreter i industrial europeu.

Durant els dos dies, el servici de tramvia de Metrovalencia circularà, entre la parada de Doctor Lluch i la de Fira i viceversa, amb una freqüència de pas de 20 minuts, entre les 6:00 i les 23:00 hores.

Amb la finalitat d’agilitzar el servici, tots els tramvies que facen el recorregut fins a la Fira de Mostres ho indicaran en el rètol de destinació, situat en la capçalera de la unitat.

Juntament amb el tramvia, també es pot accedir a Fira València, desplaçant-se fins a l’estació Les Carolines/Fira de la línia 2 de Metrovalencia.

Tots els usuaris que vullguen ampliar la informació d’horaris i freqüències d’este servici poden consultar en la pàgina web www.metrovalencia.es, l’app oficial i en el telèfon gratuït d’informació i atenció al client 900 46 10 46.

Fecha: 18/09/2024